Vermiste sussies 44 uur later lewend gevind - Maroela Media
Leia en Caroline Carrico (Foto: Humboldt County Sheriff se kantoor via AP)
Twee sussies, onderskeidelik vyf en agt jaar oud, het net met 'n paar oorlewingswenke, granola-eetstafies en hul pienk stewels ongeveer 44 uur in die ruwe wildernis in die noorde van Kalifornië in die VSA oorleef voor hulle Sondag veilig gevind is. Die twee meisies was gedehidreer en koud, maar in 'n goeie luim en verder ongedeerd, het owerhede gesê.
Die hoof van die brandweer en 'n brandbestryder van 'n plaaslike brandweer het Leia en Caroline Carrico in 'n beboste gebied ongeveer 2,3 km van hul huis in Benbow gevind, van waar hulle verlede Vrydagmiddag verdwyn het, het William Honsal, sheriff van Humboldt, gesê.
Die meisies het Vrydagmiddag omstreeks 14:30 hul ma gevra of hulle 'n entjie kon gaan stap. Sy het "nee" gesê, maar kon hulle later nie opspoor nie.
Benbow is ongeveer 320 km noordwes van Sacramento geleë.
Familielede en vriende het Vrydagmiddag die omgewing gefynkam voor hulle die owerhede ontbied het wat toe deurnag tevergeefs na Caroline en Leia begin soek het.
Die meisies is Sondagoggend omstreeks 10:30 gevind.
"Die meisies was veilig en nie beseer nie, danksy oorlewingsopleiding wat hulle van hul plaaslike natuurbewaringsklub ontvang het," het Honsal bygevoeg. "Dis 'n absolute wonderwerk. Hierdie is 'n rowwe terrein met uiterste weerstoestande. Hoe hulle 44 uur lank oorleef het, is nogal wonderlik."
Die meisies het dadelik water, kos en warm klere gekry en is ondersoek, maar hulle was in 'n goeie luim en ongedeerd.
"Baie van ons het die afgelope ongeveer 48 uur nie 'n oog toegemaak nie. Om só positiewe uitslag te hê is absoluut wonderlik. Hierdie meisies het beslis 'n oorlewingstorie om te vertel!"
Die brandbestryders wat die meisies gevind het, het hul stewelvoetspore gevolg. Die brandbestryders was deel van 'n grootskaalse soektog saam met die Nasionale Wag, helikopters en snuffelhonde in die rowwe afgeleë terrein.
Reddingsbeamptes was vol hoop dat hulle die meisies sal vind toe hulle Saterdagmiddag op die voetspore en omhulsels van hul eetstafies afgekom het, het Lt. Mike Fridley bygevoeg. "Die omhulsels het vir ons 'n rigting gegee van waar hulle begin het tot waar dit opgeëindig het."
Fridley was die een wat die meisies se ma kon bel om haar in te lig haar dogters is veilig. "Sy het net gehuil en gelag oor die foon van vreugde."
Die plakkaat wat versprei is toe Leia en Caroline Carrico verdwyn het (Foto: Humboldt County Sheriff se kantoor via AP)
Wat sê jy daarvan!:-)
Sjoe dis wonderlik!! So baie bly saam die ouers!!! Gelukkig was hulle nie in SA nie, want hier sou net hul lyke gevind word! Baie hartseer om so te praat van my geboorte land :(:(
Bravo aan almal wat gesoek het en dankie aan Liewe Jesus wat die twee kinders bewaar het.
Ek is baie bly saam met ouers dit is n nagmerie wat hulle nooit sal vergeet nie
Jy is reg LD. In premitiewe sa was hulle dood.
Thank you Lord!! Thank you. And not only here, but in South-Africa, and all over the World, protect the children, for they are your Kingdom. Love you Lord Jesus!!!!!!!
Marisa · 7 maande gelede
Ek sou baie bly wees om hulle te sien maar hulle agterstewe sou 'n lekker pakslae gekry het hul ma het nee gesê hoekom het hulle in elk geval gegaan? Kinders van vandag gpmmf!